SET ปิดเช้าบวก 3 จุด นักลงทุนรอผลประชุม “กนง.” พุธนี้
SET ปิดเช้าบวก 3 จุด ไร้ปัจจัยหนุน นักลงทุนรอผลประชุม “กนง.” พุธนี้ ให้แนวต้าน 1,600 จุด และแนวรับ 1,585 จุด
SET ปิดเช้าบวก 3 จุด ไร้ปัจจัยหนุน นักลงทุนรอผลประชุม “กนง.” พุธนี้ ให้แนวต้าน 1,600 จุด และแนวรับ 1,585 จุด
27 มี.ค. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยช่วงเช้าวันนี้แกว่งไซด์เวย์ออกข้างบวก-ลบ ราว 5 จุด คล้ายกันกับตลาดหุ้นอื่นในภูมิภาคเอเชีย จากยังไม่มีปัจจัยใหม่ๆ เข้ามา รวมถึงนักลงทุนยังกังวลวิกฤติธนาคารต่างประเทศที่มีความไม่แน่นอนสูง ทำให้จะเห็นได้ว่าเมื่อดัชนีขึ้นทดสอบ 1,600 จุดก็เจอแรงขายทำกำไรออกมาอย่างต่อเนื่อง
สำหรับแนวโน้มช่วงบ่ายคาดแกว่งไซ์เวย์เหมือนกับช่วงเช้า โดยจับตาการทำ Window Dressing ว่าจะช่วยให้ดัชนีผ่านแนวต้านสำคัญไปได้หรือไม่ รวมถึงติดตามการประชุมคณะกรรมการนโยบายการเงิน (กนง.) ในวันพุธนี้ (29 มี.ค.66) ให้แนวต้านไว้ที่ 1,600 จุด และแนวรับ 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 653.70 ล้านบาท ปิดที่ 131.50 บาท ราคาไม่เปลี่ยนแปลง
ADVANC มูลค่าการซื้อขาย 610.59 ล้านบาท ปิดที่ 212.00 บาท ลดลง 1.00 บาท
BBL มูลค่าการซื้อขาย 582.05 ล้านบาท ปิดที่ 152.00 บาท ลดลง 1.00 บาท
SCB มูลค่าการซื้อขาย 542.73 ล้านบาท ปิดที่ 102.50 บาท ราคาไม่เปลี่ยนแปลง
CPALL มูลค่าการซื้อขาย 473.33 ล้านบาท ปิดที่ 63.00 บาท เพิ่มขึ้น 0.25 บาท